Source: https://www.zakonypreludi.sk/zz/2005-432/znenie-20051001
Timestamp: 2020-05-25 21:54:07+00:00
Document Index: 9840330

Matched Legal Cases: ['§ 2', '§ 40', '§ 1', '§ 3', '§ 3', '§ 5', '§ 6', '§ 7', '§ 3', '§ 8', '§ 8', '§ 10', '§ 10', '§ 12', '§ 12', '§ 3', '§ 13', '§ 13', '§ 14', '§ 17', '§ 13', '§ 14', '§ 19', '§ 19', '§ 19', '§ 20', '§ 20', '§ 20', '§ 20', '§ 22', '§ 23']

432/2005 Z. z. Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky... | Aktuálne znenie
432/2005 Z. z.
Nariadenie vlády č. 432/2005 Z. z.Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 166/2004 Z. z., ktorým sa ustanovujú požiadavky na uvádzanie osiva repy do obehu
Platnosť od 30.09.2005 do31.12.2006
z 21. septembra 2005,
ktorým sa mení a dopĺňa nariadenie vlády Slovenskej republiky č. 166/2004 Z. z., ktorým sa ustanovujú požiadavky na uvádzanie osiva repy do obehu
Vláda Slovenskej republiky podľa § 2 ods. 1 písm. k) zákona č. 19/ 2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a na vykonanie § 40a zákona Národnej rady Slovenskej republiky č. 291/1996 Z. z. o odrodách a osivách v znení neskorších predpisov (ďalej len „zákon“) nariaďuje:
Nariadenie vlády Slovenskej republiky č. 166/2004 Z. z., ktorým sa ustanovujú požiadavky na uvádzanie osiva repy do obehu sa mení a dopĺňa takto:
1. V § 1 ods. 1 písmeno c) znie:
„c) požiadavky na výrobu osiva repy,“.
2. V § 3 písm. b) štvrtý bod znie:
„4. pri úradnej skúške, alebo ak ide o požiadavky ustanovené v prílohe č. 2, pri skúške vykonanej pod úradným dohľadom splnilo podmienky ustanovené v prvom až treťom bode,“.
3. V § 3 písm. c) štvrtý bod znie:
„4. pri úradnej skúške alebo pri skúške vykonanej pod úradným dohľadom splnilo podmienky ustanovené v prvom až treťom bode,“.
4. V § 5 sa vypúšťajú odseky 4 až 6.
5. § 6 sa dopĺňa odsekmi 3 až 5, ktoré znejú:
„(3) Vzorky osiva repy na účely kontroly odrodovej pravosti a na uznávanie osiva repy sa odoberajú úradne alebo pod úradným dohľadom podľa schválených metód medzinárodných organizácií.
(4) Pri odbere vzoriek osiva repy pod úradným dohľadom podľa odseku 3 musia byť splnené tieto požiadavky:
b) odber vzoriek osiva sa vykonáva v súlade so schválenými metódami medzinárodných organizácií,
c) vzorkovateľ osiva je
1. fyzická osoba, ktorá nemá prospech v závislosti od výsledku uznania osiva,
2. zamestnanec fyzickej osoby alebo právnickej osoby, ktorá osivo vyrába, pestuje, spracúva alebo uvádza na trh, ktorý nemá prospech v závislosti od výsledku uznania osiva, alebo
3. zamestnanec fyzickej osoby alebo právnickej osoby, ktorá osivo nevyrába, nepestuje, nespracúva ani neuvádza do obehu (ďalej len “semenárska spoločnosť„), ktorý nemá prospech v závislosti od výsledku uznania osiva,
d) odber vzoriek osiva sa vykonáva pod dohľadom kontrolného ústavu,
e) vzorkovateľ osiva uvedený v písmene c) druhom bode vykoná odber vzoriek osiva len z dávok osiva vyrobených pre svojho zamestnávateľa alebo dodávateľa, ak sa jeho zamestnávateľ alebo dodávateľ, žiadateľ o certifikáciu a kontrolný ústav nedohodnú inak.
(5) Pri vykonávaní dohľadu uvedeného v odseku 4 písm. d) sa pomerná časť dávok osiva repy predložených na uznávanie kontrolne vzorkuje. Pomerná časť je najmenej 5 % dávok osiva repy, ktorá sa rozdelí úmerne. Kontrolný ústav porovnáva vzorky úradne odobratého osiva repy so vzorkami z tej istej dávky osiva repy, ktoré sa odobrali pod úradným dohľadom.“.
„(2) Na účely uznávania osiva repy podľa odseku 1 sa odoberajú vzorky osiva repy z dávok, ktoré musia byť homogénne. Požiadavky na najvyššiu hmotnosť dávky a požiadavky na najnižšiu hmotnosť vzorky osiva sú uvedené v prílohe č. 3.“.
7. § 7 sa dopĺňa odsekmi 3 a 4, ktoré znejú:
„(3) Pri vykonávaní skúšky pod úradným dohľadom pri uznávaní osiva podľa § 3 písm. b) štvrtého bodu a písm. c) štvrtého bodu musia byť splnené tieto požiadavky:
a) pri poľnej prehliadke
1. inšpektor má technickú kvalifikáciu,
1.1. je úradne poverený kontrolným ústavom a zložil sľub inšpektorov, že sa pri svojej činnosti bude riadiť pravidlami pre úradné skúšanie,
1.2. nemá žiadny prospech v závislosti od výsledku vykonávanej skúšky,
1.3. vykonáva prehliadky,
2. množiteľské porasty, ktoré podliehajú prehliadke, sú zložené z osiva, ktoré prešlo nasledujúcou úradnou kontrolou a jej výsledky boli vyhovujúce,
3. úradní inšpektori skontrolujú pomernú časť množiteľských porastov; pomerná časť je najmenej 5 % dávky porastov,
4. pomerná časť vzoriek osiva z dávok osív zozbieraných z množiteľských porastov sa odoberie na účely nasledujúcej úradnej kontroly, a ak je to vhodné, na úradné laboratórne skúšky osív týkajúce sa odrodovej pravosti a čistoty,
b) pri skúšaní osiva
1. skúšanie osiva vykoná laboratórium na skúšanie osív (ďalej len „laboratórium"), ktoré je na tento účel poverené kontrolným ústavom za podmienok uvedených v druhom až siedmom bode,
2. laboratórium má výkonného analytika osív, ktorý je priamo zodpovedný v prípade porušenia povinností súvisiacich s výkonom technickej prevádzky laboratória a má potrebnú kvalifikáciu na technické vedenie laboratória,
3. laboratórium je umiestnené v priestoroch a má zariadenia, ktoré úradne posúdil kontrolný ústav ako primerané na skúšania osiva v rozsahu vydaného oprávnenia,
5.1. nezávislé laboratórium alebo
5.2. laboratórium, ktoré je vo vlastníctve semenárskej spoločnosti,
6. laboratórium podľa bodu 5.2. môže vykonávať skúšanie osiva len z dávok osív vyprodukovaných v mene semenárskej spoločnosti, ktorej patrí, ak sa táto semenárska spoločnosť, žiadateľ o certifikáciu a kontrolný ústav nedohodnú inak,
7. laboratórium umožní vykonávanie dohľadu kontrolného ústavu nad laboratórnym skúšaním osiva.
(4) Pri vykonávaní dohľadu podľa odseku 3 písm. b) siedmeho bodu sa pomerná časť dávok osív repy na uznávanie kontrolne skúša úradným skúšaním osiva. Pomerná časť je najmenej 5 % dávky osiva repy, ktorá sa rozdelí úmerne.“.
8. V § 8 ods. 1 sa v prvej vete slovo „ministerstvo“ nahrádza slovami „Ministerstvo pôdohospodárstva Slovenskej republiky (ďalej len „ministerstvo")“.
9. V § 8 sa vypúšťa odsek 4.
(1) Ak je dočasne ohrozené zásobovanie trhu základným osivom repy alebo certifikovaným osivom repy, možno uznať a uvádzať do obehu osivo repy takej kategórie, ktorá nespĺňa požiadavky, alebo osivo repy takej odrody, ktorá nebola zaradená do Spoločného katalógu odrôd a druhov poľnohospodárskych rastlín ani do národných katalógov odrôd v jednotlivých členských štátoch. O možnosť uznať a uvádzať do obehu uvedené osivo repy žiada Európsku komisiu (ďalej len „Komisia") ministerstvo.
(2) Ak je do obehu uvádzané osivo podľa odseku 1, môže ísť len o také jeho množstvo, ktoré je potrebné na prekonanie dočasných ťažkostí v zásobovaní trhu osivom repy.
(3) Dodávateľ je povinný použiť úradnú návesku, ktorá zodpovedá príslušnej kategórii osiva repy. Pri dodávke osiva neregistrovaných odrôd repy dodávaného podľa odseku 1 je dodávateľ povinný použiť úradnú návesku hnedej farby. Na úradnej náveske musí byť vždy uvedené, že dodávané osivo repy je obchodované na základe rozhodnutia Komisie podľa odseku 1.“.
11. V § 10 ods. 3 sa za slovo „množstve“ vkladajú slová „na základe výnimky udelenej ministerstvom“.
12. V § 10 ods. 4 písmeno d) znie:
„d) osivo repy neregistrovanej odrody na iné skúšky alebo na pokusné účely, ak autorizáciu1a) udelil kontrolný ústav.“.
„1a) Rozhodnutie Komisie 2004/842/ES z 1. decembra 2004 o vykonávacích pravidlách, podľa ktorých môžu členské štáty udeľovať oprávnenia na uvádzanie na trh osiva patriaceho do odrôd, na ktoré bola podaná žiadosť o zápis do štátneho katalógu poľnohospodárskych rastlinných druhov alebo zeleninových druhov (Ú. v. EÚ L 362, 9. 12. 2004).“.
13. V § 12 sa vypúšťa odsek 3.
14. V § 12 odsek 4 znie:
„(4) Ministerstvo môže udeliť výnimku z odseku 1 a ustanoviť podmienky na uvádzanie osiva repy do obehu v malom balení ES podľa § 3 písm. f) za podmienok ustanovených Komisiou.“.
15. V § 13 odsek 3 znie:
„(3) Na základe žiadosti dodávateľa môže ministerstvo, ak sú splnené podmienky ustanovené Komisiou, udeliť súhlas s tým, aby dodávateľ pod dozorom kontrolného ústavu namiesto visiacej úradnej návesky alebo nalepovacej úradnej návesky uvádzal údaje podľa odseku 1 priamo na obale, vytlačené vo forme úradnej návesky nezmazateľným spôsobom.“.
16. V § 13 ods. 5 tretia veta znie: „Dodávateľ nemusí do obalov vkladať sprievodný doklad, ak sú údaje podľa odseku 1 nezmazateľne vytlačené na obale alebo ak sa použila nalepovacia úradná náveska alebo úradná náveska z materiálu, ktorý nemožno roztrhnúť.“.
17. V § 14 sa vypúšťa odsek 3.
18. V § 17 ods. 3 sa slová „§ 13 ods. 1 písm. e)“ nahrádzajú slovami „§ 14 ods. 1 písm. e)“.
19. V § 19 sa vypúšťajú odseky 2 a 6 až 8.
20. V § 19 odsek 2 znie:
„(2) Kontrolný ústav môže poveriť vykonávaním určitých činností fyzickú osobu – podnikateľa alebo právnickú osobu, len ak táto osoba alebo jej zamestnanci nemajú žiadny prospech v závislosti od výsledku tejto činnosti a z opatrení, ktoré treba prijať na základe jej výsledkov. “.
21. V § 19 ods. 4 úvodná veta znie: „Kontrolný ústav, fyzická osoba – podnikateľ alebo právnická osoba, ak bola na to poverená podľa odseku 2,“.
22. V § 20 písm. a) sa za slovo „znenie“ dopĺňajú slová „s tabuľkou zhody“.
23. V § 20 sa vypúšťajú písmená d) a e).
Doterajšie písmeno f) sa označuje ako písmeno d).
24. V § 20 písm. d) sa vypúšťajú slová „na základe žiadosti komisie“.
25. § 20 sa dopĺňa písmenom e), ktoré znie:
„e) môže požiadať Komisiu o udelenie súhlasu s dočasným obmedzením alebo obmedzením určeným lehotou tohto nariadenia na uvádzanie osiva repy, ktoré sa na území Slovenskej republiky obvykle nevyrába ani neuvádza do obehu.“.
26. V § 22 sa vypúšťajú písmená a) až c), e) až g) a i) a j).
Doterajšie písmená d), h) a k) sa označujú ako písmená a), b) a c).
27. § 23 znie:
Týmto nariadením sa preberajú právne akty Európskych spoločenstiev uvedené v prílohe č. 4.“.
28. Príloha č. 4 znie:
k nariadeniu vlády č. 166/2004 Z. z.
1. Smernica Rady 2002/54/ES z 13. júna 2002 o obchodovaní s osivom repy (Ú. v. ES L 193, 20. 7. 2002) v znení smernice Rady 2003/61/ES z 18. júna 2003 (Ú. v. EÚ L 165, 3. 7. 2003).
2. Smernica Rady 2004/117/ES z 22. decembra 2004, ktorou sa menia a dopĺňajú smernice Rady 66/401/EHS, 66/402/EHS, 2002/54/ES, 2002/55/ES a 2002/57/ES ohľadne úradných skúšok vykonávaných pod úradným dohľadom a rovnocennosti osiva vyprodukovaného v tretích krajinách (Ú. v. EÚ L 14, 18. 1. 2005).“.
Toto nariadenie vlády nadobúda účinnosť 1. októbra 2005.